Η Γουόρντ στο Σίδνεϊ το 2012
Η **Ρέιτσελ Γουόρντ** (αγγλικά: Rachel Claire Ward, 12 Σεπτεμβρίου 1957) είναι μια Αυστραλή ηθοποιός της τηλεόρασης και του κινηματογράφου, σεναριογράφος και σκηνοθέτης.

Βιογραφία
---------

Η Γουόρντ γεννήθηκε στο Όξφορντσάϊρ της Αγγλίας και είναι η κόρη της Κλαιρ Λεονόρα (γεννημένη Μπάρινγκ) και του Πήτερ Άλισταιρ Γουόρντ. Παππούς της ήταν ο παίκτης του κρίκετ Τζιλ Μπάρινγκ. Η Γουόρντ είναι η δισέγγονη του Γουίλιαμ Γουόρντ, κυβερνήτης της Αυστραλίας την τριετία 1908-1911, και αδερφή της πρώην ηθοποιού Τρέϊσι Λουίζ Γουόρντ. Φοίτησε στο λύκειο Χάθεροπ και ύστερα στην Σχολή Καλών Τεχνών στο Λονδίνο. Εγκατέλειψε το σχολείο σε ηλικία 16 ετών για να γίνει μοντέλο. Για ένα σύντομο χρονικό διάστημα είχε σχέση με τον Ντέιβιντ Κένεντυ, γιο του Ρόμπερτ Κένεντι.

Καριέρα
-------

Κατά την διάρκεια της καριέρας της στο μόντελινγκ, φιγουράρισε στα εξώφυλλα των περιοδικών *Vogue*, *Harper's & Queen* και *Cosmopolitan*. Αφότου μετακόμισε στις Ηνωμένες Πολιτείες το 1977, εμφανίστηκε σε τηλεοπτικές διαφημίσεις όπως στην "Cougar Girl" του Λίνκολν Μέρκιουρι και στην "Scoundrel Girl" του Ρέβλον. Το 1981 έλαβε υποψηφιότητα για Χρυσή Σφαίρα Πρωτοεμφανιζόμενης για τον ρόλο της στην ταινία *Sharky's Machine,* στην οποία πρωταγωνίστησε με τον Μπαρτ Ρέϊνολντς. Την επόμενη χρονιά πρωταγωνίστησε στην ταινία *Dead Men Don't Wear Plaid* με τον Στιβ Μάρτιν. Η μεγάλη αναγνώριση ήρθε το 1983 όταν πρωταγωνίστησε μαζί με τον Ρίτσαρντ Τσάμπερλεϊν στην τηλεοπτική μίνι σειρά *Τα πουλιά πεθαίνουν τραγουδώντας*, στην οποία ενσάρκωσε την Μέγκυ Κλήαρι και για την οποία έλαβε υποψηφιότητα για Χρυσή Σφαίρα Καλύτερης Ηθοποιού σε μίνι σειρά ή ταινία για την τηλεόραση. Η Γουόρντ έχει ευχαριστήσει για αυτόν τον ρόλο την καθηγήτρια φωνητικής της Σάντρα Σήκατ, η οποία αρχικά την βοήθησε να πάρει την δουλειά (μετά την καταστροφική πρώτη της ανάγνωση) και έπειτα για την ποιότητα του τελικού αποτελέσματος, το οποίο συγκεντρώνεται σε ένα πεντάμηνο πρόγραμμα γυρισμάτων, ενώ παράλληλα η ίδια είχε υποβληθεί σε ένα εξαντλητικό πρόγραμμα makeover υπό τις οδηγίες της Σήκατ. Το 1983 επίσης το τηλεοπτικό κοινό των ΗΠΑ ψήφισε την Γουόρντ ως μια από τις 10 ομορφότερες γυναίκες του κόσμου. Το 1984 ενσάρκωσε την Τζες στην μαύρη ταινία *Against All Odds*, με τον Τζεφ Μπρίτζες. Αφού ολοκλήρωσε τα γυρίσματα για την ταινία *Fortress* το 1985, η Γουόρντ εξαφανίστηκε για αρκετά χρόνια από τον κινηματογράφο προκειμένου να σπουδάσει υποκριτική.

Επανεμφανίστηκε το 1987 μαζί με τον σύζυγό της Μπράιαν Μπράουν (τον οποίο γνώρισε στα γυρίσματα της ταινίας *Τα πουλιά πεθαίνουν τραγουδώντας*) στην ταινία *The Umbrella Woman*. Το 2001 ήταν ξανά υποψήφια για Χρυσή Σφαίρα Καλύτερης Ηθοποιού σε μίνι σειρά ή τηλεοπτική ταινία για τον ρόλο της στην ταινία *On the Beach* (2000). Το 2001 επίσης η Γουόρντ κέρδισε το βραβείο από την Ακαδημία Κινηματογράφου της Αυστραλίας στην κατηγορία Καλύτερης Ταινίας Φαντασίας για την ταινία *The Big House* και το βραβείο για την Καλύτερη Αυστραλιανή Ταινία στο Flickerfest. Η ταινία *The Big House* κέρδισε επίσης το αυστραλιανό βραβείο κριτικών κινηματογράφου, όπως έκανε και η ταινία της *Martha's New Coat* (2003). Αυτή η ταινία κέρδισε επίσης το βραβείο ATOM το 2003.

Το 2007 η Γουόρντ επέστρεψε στην τηλεόραση και σκηνοθέτησε την δραματική ταινία του ABC *Rain Shadow*. Ενσάρκωσε την επαρχιακή κτηνίατρο Kate McDonald, ένα ελεύθερο πνεύμα που αντιμετωπίζει προβλήματα σε προσωπικό και επαγγελματικό επίπεδο σε μια αγροτική πόλη που πλήττεται από την ξηρασία.

Το 2009 σκηνοθέτησε την πρώτη μεγάλου μήκους ταινία της που είχε τον τίτλο *Beautiful Kate* και ήταν η προσαρμογή του ομώνυμου μυθιστορήματος του Newton Thornburg (1982). Αυτή η ταινία έκανε πρεμιέρα στο Φεστιβάλ Κινηματογράφου του Σίδνεϊ.

Προσωπική ζωή
-------------

Η Γουόρντ είναι παντρεμένη με τον Μπράιαν Μπράουν από το 1983. Έχουν αποκτήσει τρία παιδιά : την Ρόουζ (Ρόζι), την Ματίλντα (που έχει ακολουθήσει την υποκριτική καριέρα) και τον Τζόζεφ (Τζόε).

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Αγγλικά) *SNAC*. w67r1vbs. Ανακτήθηκε στις 9  Οκτωβρίου 2017.
3. ↑  Darryl Roger Lundy: (Αγγλικά) *The Peerage*. p990.htm#i9895.
4. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 2  Μαΐου 2020.
5. ↑  (Γερμανικά) *Deutsche Synchronkartei*. 787. Ανακτήθηκε στις 4  Απριλίου 2022.
6. ↑  p990.htm#i9895. Ανακτήθηκε στις 7  Αυγούστου 2020.
7. 1 2 3 4  Darryl Roger Lundy: (Αγγλικά) *The Peerage*.
8. ↑  (Αγγλικά) *Australian Honours Search Facility*. honours.pmc.gov.au/honours/awards/1136046.
9. ↑  «Ρέιτσελ Γουόρντ ταινίες στις οποίες έχει πάρει μέρος. - Athinorama.gr». *www.athinorama.gr*. Ανακτήθηκε στις 31 Ιουλίου 2023.
10. ↑  «Η Ρέιτσελ Γουόρντ...». 14 Φεβρουαρίου 2022. Ανακτήθηκε στις 31 Ιουλίου 2023.
11. ↑  Κοντονή, Βαρβάρα. «ΠΩΣ ΝΑ ΠΕΤΥΧΕΤΕ ΣΤΗ ΔΙΑΦΗΜΙΣΗ». *FreeCinema*. Ανακτήθηκε στις 31 Ιουλίου 2023.
12. ↑  «Το Σίδνεϊ μέσα από τα μάτια των… filmmakers who f\*cking love the place!». *flix.gr*. 20 Φεβρουαρίου 2012. Ανακτήθηκε στις 31 Ιουλίου 2023.
13. ↑  «Χολιγουντιανοί θρύλοι». *Ριζοσπάστης*. 15 Σεπτεμβρίου 1998. Ανακτήθηκε στις 31 Ιουλίου 2023.
14. ↑  «Εκανε σύμβολο του σεξ έναν ιερέα». *ΕΦΣΥΝ*. 30 Ιανουαρίου 2015. Ανακτήθηκε στις 31 Ιουλίου 2023.

Πηγές
-----

* "Person Page – 990: Rachel Claire Ward". The Peerage
* Scobie, Claire (10 July 2010). "Rachel Ward returns to Hollywood as a director". *The Daily Telegraph*
* Haller, Scott (March 28, 1983). "The Torrid Trio of The Thorn Birds". *People.com*. *People* magazine, cover story. At 16, she left school to pursue a modeling career.
* Wood, Stephanie (20 July 2009). "Double or nothing". *The Sydney Morning Herald*
* Rothenberg, Fred (29 March 1983). "*Thorn Birds*Producers Gambled on Rachel Ward". *The Hour*. p. 12
* Thomas, Bob (18 June 1989). "Actress Rachel Ward Cooses a low-key lifestyle in Australia". *Toledo Blade*. p. 37
* "Casting Gamble in *Thorn Birds*". *The Telegraph*. Nashua. 29 March 1983
* Preston, Marilyn (29 March 1983). "Tempo: *Thorn Birds*gives Ward chance to win her wings" Αρχειοθετήθηκε 2017-10-08 στο Wayback Machine.. *Chicago Tribune*
* Australian Film Institute official site
* "It's an Honour website". Australian Government

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρέιτσελ Γουάρντ** |

* Επίσημη σελίδα της Ρέιτσελ Γουόρντ
* Rachel Ward στο IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 87395940
* LCCN: n88034925
* ISNI: 0000 0001 1557 2923
* GND: 141216077
* SUDOC: 055669611
* BNF: cb13939015z (data)
* ICCU: RAVV103016
* BNE: XX1655714

 |

 |